ประเทศคอสตาริกา

ประเทศในอเมริกากลาง
10°N 84°W﻿ / ﻿10°N 84°W﻿ / 10; -84
| สาธารณรัฐคอสตาริกา República de Costa Rica (สเปน) |
| --- | --- |
   ธงชาติ     ตราแผ่นดิน  
เพลงชาติ: "เพลงชาติคอสตาริกา"

เมืองหลวง และเมืองใหญ่สุด: ซานโฮเซ 9°56′N 84°5′W﻿ / ﻿9.933°N 84.083°W﻿ / 9.933; -84.083
ภาษาราชการ: สเปน
ภาษาพื้นเมือง: เมกาเตลยู บรีบรี ครีโอลจาเมกา
กลุ่มชาติพันธุ์  (ค.ศ. 2011): 83.6% ชนผิวขาวหรือเมสติโซ 6.7% มูแลตโต (ลูกผสมระหว่างชนผิวดำกับชนผิวขาว) 2.4% ชนพื้นเมือง 1.1% ชนผิวดำ 6.2% อื่น ๆ
ศาสนา  (ค.ศ. 2021): 72.6% คริสต์ —47.5% โรมันคาทอลิก (ทางการ) —22.5% โปรเตสแตนต์ —2.6% นิกายอื่น ๆ 27.0% ไม่มี 0.4% อื่น ๆ
การปกครอง: รัฐเดี่ยว สาธารณรัฐระบบประธานาธิบดี

• ประธานาธิบดี : โรดริโก ชาเบส โรเบลส
• รองประธานาธิบดีคนที่ 1 : เอสเตฟัน บรูเนร์
• รองประธานาธิบดีคนที่ 2 : มาริ มูนิเบ
 
สภานิติบัญญัติ
ประกาศเอกราช

• จากสเปน : 15 กันยายน ค.ศ. 1821
• จากจักรวรรดิเม็กซิโกที่ 1 : 1 กรกฎาคม ค.ศ. 1823
• จากสหพันธ์สาธารณรัฐอเมริกากลาง : 14 พฤศจิกายน ค.ศ. 1838
• ได้รับการยอมรับจากสเปน : 10 พฤษภาคม ค.ศ. 1850
• รัฐธรรมนูญ : 7 พฤศจิกายน ค.ศ. 1949
 
พื้นที่
• รวม: 51,100 ตารางกิโลเมตร (19,700 ตารางไมล์) (อันดับที่ 126)
• แหล่งน้ำ (%): 1.05 (ใน ค.ศ. 2015)
ประชากร
• ค.ศ. 2022 ประมาณ: 5,204,411 (อันดับที่ 124)
• ความหนาแน่น: 220 ต่อตารางไมล์ (84.9 ต่อตารางกิโลเมตร) (อันดับที่ 107)
จีดีพี (อำนาจซื้อ) : ค.ศ. 2022 (ประมาณ)
• รวม:  128,134 ล้านดอลลาร์สหรัฐ
• ต่อหัว:  24,490 ดอลลาร์สหรัฐ
จีดีพี (ราคาตลาด) : ค.ศ. 2022 (ประมาณ)
• รวม:  65,314 ล้านดอลลาร์สหรัฐ
• ต่อหัว:  12,483 ดอลลาร์สหรัฐ
จีนี (ค.ศ. 2020):  49.7 สูง
เอชดีไอ (ค.ศ. 2021):  0.809 สูงมาก · อันดับที่ 58
สกุลเงิน: โกลอน (CRC)
เขตเวลา: UTC−6 (เขตเวลาตอนกลาง)
ขับรถด้าน: ขวามือ
รหัสโทรศัพท์: +506
โดเมนบนสุด: .cr .co.cr
คอสตาริกา (สเปน: Costa Rica, ออกเสียง: [ˈkosta ˈrika]; แปลว่า ชายฝั่งอันมั่งคั่ง) หรือชื่ออย่างเป็นทางการว่า สาธารณรัฐคอสตาริกา (República de Costa Rica) เป็นประเทศในภูมิภาคอเมริกากลาง มีอาณาเขตจรดประเทศนิการากัวทางทิศเหนือ จรดทะเลแคริบเบียนทางทิศตะวันออกเฉียงเหนือ จรดประเทศปานามาทางทิศตะวันออกเฉียงใต้ จรดมหาสมุทรแปซิฟิกทางทิศตะวันตกเฉียงใต้ และมีพรมแดนทางทะเลจรดประเทศเอกวาดอร์ทางทิศใต้ของอิสลาเดลโกโก มีประชากรประมาณ 5 ล้านคน ในพื้นที่ขนาด 51,060 ตารางกิโลเมตร (19,710 ตารางไมล์) โดยมีประชากรประมาณ 333,980 คนอาศัยอยู่ในซานโฮเซซึ่งเป็นเมืองหลวงและเมืองที่ใหญ่ที่สุด และมีประชากรประมาณสองล้านคนอาศัยอยู่ในเขตมหานครโดยรอบ
คอสตาริกาเป็นรัฐเอกราชและเป็นรัฐเดี่ยวที่มีการปกครองในรูปแบบสาธารณรัฐรัฐธรรมนูญระบบประธานาธิบดี มีประชาธิปไตยที่ยาวนานและมีเสถียรภาพ และมีแรงงานที่ได้รับการศึกษาสูง ประเทศนี้ใช้จ่ายประมาณร้อยละ 6.9 ของงบประมาณ (ค.ศ. 2016) ไปกับการศึกษา ในขณะที่ค่าเฉลี่ยทั่วโลกอยู่ที่ร้อยละ 4.4 เศรษฐกิจของประเทศซึ่งครั้งหนึ่งเคยพึ่งพาการเกษตรอย่างมากได้คลี่คลายไปสู่ภาคส่วนอื่น ๆ เช่น การเงิน บริการลูกค้าธุรกิจสำหรับบริษัทต่างชาติ เภสัชกรรม การท่องเที่ยวเชิงนิเวศ เป็นต้น บริษัทด้านการผลิตและบริการหลายแห่งจากต่างประเทศเปิดดำเนินการในเขตการค้าเสรีของคอสตาริกาที่ซึ่งพวกเขาได้รับผลประโยชน์จากการลงทุนและแรงจูงใจด้านภาษี
คอสตาริกาเป็นที่อยู่อาศัยของชนพื้นเมืองโบราณหลายกลุ่มก่อนที่จะตกอยู่ภายใต้การปกครองของจักรวรรดิสเปนในคริสต์ศตวรรษที่ 16 บริเวณนี้ยังคงเป็นอาณานิคมรอบนอกของสเปนจนกระทั่งได้รับเอกราชในฐานะส่วนหนึ่งของจักรวรรดิเม็กซิโกที่ 1 จากนั้นได้กลายเป็นสมาชิกของสหพันธ์สาธารณรัฐอเมริกากลาง และประกาศเอกราชจากสหพันธ์ดังกล่าวอย่างเป็นทางการใน ค.ศ. 1847 บทสรุปของสงครามกลางเมืองใน ค.ศ. 1948 นำไปสู่การยกเลิกกองทัพอย่างถาวรใน ค.ศ. 1949 คอสตาริกาจึงกลายเป็นหนึ่งในชาติเอกราชเพียงไม่กี่ชาติที่ไม่มีกองทัพประจำการ
คอสตาริกาทำผลงานได้ดีอย่างต่อเนื่องในการจัดอันดับดัชนีการพัฒนามนุษย์ (เอชดีไอ) โดยอยู่ในอันดับที่ 58 ของโลกใน ค.ศ. 2022 โครงการพัฒนาแห่งสหประชาชาติ (ยูเอ็นดีพี) กล่าวถึงประเทศนี้ว่าสามารถบรรลุการพัฒนามนุษย์ในระดับที่สูงกว่าประเทศอื่น ๆ ที่มีระดับรายได้เท่ากัน โดยมีดัชนีการพัฒนามนุษย์และความเสมอภาคที่ดีกว่าค่ามัธยฐานของภูมิภาค นอกจากนี้ คอสตาริกายังทำผลงานได้ดีในการจัดอันดับสถานะประชาธิปไตย เสรีภาพสื่อ และความสุขเชิงอัตวิสัย โดยเป็นประเทศที่มีเสรีภาพสื่อมากที่สุดเป็นอันดับที่ 7 ตามดัชนีเสรีภาพสื่อ มีความเป็นประชาธิปไตยมากที่สุดเป็นอันดับที่ 37 ตามดัชนีเสรีภาพในโลก และมีความสุขมากที่สุดเป็นอันดับที่ 12 ตามรายงานความสุขโลก